Marcelino Iglesias Ricou - Biquipedia, a enziclopedia libre

# Marcelino Iglesias Ricou

### De Biquipedia

Marcelino Iglesias Ricou, naxió en Bonansa (Uesca) o 16 d'abril de 1951. Ye treballador autonomo, ye acomodato e tien dos fillos.

Empezipió estando alcalde de Bonansa, en a Ribagorza, desde 1983. Dimpués, estió president d'a Deputazión Probinzial de Uesca dende 1987 á 1995; dende ista instituzión se conbirtió en un d'os prenzipals empentadors d'o torismo rural en España, fendo de l'Alto Aragón una redolada pionera en tot o país.

Marcelino Iglesias ocupó a secretaría d'o PSOE en Uesca dic'o Congreso Probinzial zelebrato en marzo de 2001. Ye secretaire rechional d'o PSA-PSOE dend'o mes d'abiento de 2000 e deputato en as Corz d'Aragón, á on preside a colla parlamentaria sozialista dend'as eleuzions de 1995.

Forma parti d'a Executiba Federal d'o PSOE e presidió lo 35º Congreso Federal en o que José Luis Rodríguez Zapatero estió esleito secretaire cheneral d'o partito.

En frebero de 2002 resultó esleito en Bruxelas miembro d'a mesa d'o Comité d'as Rechions e Chefe d'a Delegazión Española debant d'o mesmo Comité.

Dezaga d'o Debat de Imbestidura zelebrato en as Corz d'Aragón os diyas 28 y 29 de chulio de 1999, en el que otenió a mayoría absoluta d'a Cambra, prenió posesión d'o suyo cargo como á President d'o Gubierno d'Aragón o 2 d'agosto de 1999.

Predezesor: Santiago Lanzuela Marina | President d'Aragón 1999 - Autualidá | Suzesor: En o cargo

Retrieved from "http://an.wikipedia.org../../../m/a/r/Marcelino_Iglesias_Ricou_38ba.html"

Categorías: Politicos d'Aragón | Presidents d'Aragón

##### Views

- Articlo
- Descusión
- Current revision

##### Rechirar

##### Atras luengas

- Català
- Deutsch
- Español